දැඩි නියගයෙන් පීඩාවටපත් වගා හානි වෙනුවෙන් වන්දි ලබාදීමට රජය කටයුතු යොදා ඇතැයි ආපදා කළමනාකරණ ඇමැති මහින්ද අමරවීර මහතා පැවසීය.අම්පාර, කුරුණෑගල, නුවර එළිය, මහනුවර,කෑගල්ල, යාපනය, කිළිනොච්චිය, මඩකලපුව, පොලොන්නරුව, අනුරාධපුරය, මන්නාරම, මොනරාගල හා පුත්තලම යන දිස්ත්‍රික්ක සදහා මේවන විට දැඩි නියගයක් පවතින බැවින් වගා හානි පිළිබඳ තක්සේරු කිරීමෙන් අනතුරුව වන්දි මුදල් ගෙවීමට තීරණය කර ඇතැයිද ඇමැතිවරයා කීය.එම ප්‍රදේශවල පානීය ජල අවශ්‍යතාව සපුරාලීම සදහා රජය රුපියල් ලක්ෂ දෙසිය දහ අටක් (218) ලබාදී ඇතැයිද කී ඇමැතිවරයා අවශ්‍ය තරම් මුදල් ආධාර ලබාදීම දිස්ත්‍රික් ලේකම්වරුන් හරහා ලබා දීමට තීරනයකර ඇති බවද ඇමැතිවරයා කියා සිටියේය.නියං තත්වය ඇතැම් දේශපාලඥයන් වෙනත් වාසි ප්‍රයෝජනයට ගෙන කටයුතු කරන බවද එහෙත් ගොවි ජනතාව රැවටීමට ඔවුන්ට නොහැකි බවද ඇමැතිවරයා ‍පසුගියදා අමාත්‍යාංශයේ පැවති මාධ්‍ය හමුවකදී කියා සිටියේය.ි .